钦定古今图书集成/理学汇编/学行典/第273卷 > 《与交友论隐书》江淹
## 钦定古今图书集成/理学汇编/学行典/第273卷 > 《与交友论隐书》江淹

淹者，海滨窟穴，弋钓为伍，自度非奇力异才，不足闻
见于诸侯。每承梁伯鸾卧于会稽之墅，高伯达坐于
华阴之山，心常慕之，而未能及也。尝感子路之言，不
拜官而仕，无青组紫绂、龟纽虎符之志，但欲史历巫
卜，为世俗贱事耳。而彯然十载，竟不免衣食之败。何
则？性有所短，不可韦弦者有五：一则体本疲缓，卧不
“肯起；二则人间应修，酷懒作书；三则宾客相对，口不
能言；四则性甚畏动，事绝不行；五则愚婞妄发，辄被
口语。有五短而无一长，岂可处人间耶？”知短而不可
易者，所谓轮椎分定也。犹如鸡鹜之有毛，不能得鸾
凤之光采矣。况今年已三十，白发杂生，长夜辗转，乱
忧非一。以溘至之命，如星陨天促。光半路，不攀长，意
徒自欺取，筋驽髓冷，殊多灾恙。心顽质坚，偏好冥默。
既信神农服食之言，久固天竺道士之说。守清净，炼
神丹，心甚爱之；行善业，度一世，意甚美之。今但愿拾
薇藿，诵诗书，乐天理性，敛骨折步，不践过失之地耳。
犹以妻孥未夺，桃李须阴，望在五亩之宅，半顷之田，
鸟赴檐上，水匝阶下，则请从此隐，长谢故人。若乃登
峨嵋，度流沙，餐金石，读《仙经》，尝闻其验，非今日之所
言也。谁谓难知青鸟，明之贵布笔墨，然亦焉足道哉！